Държавен вестник, бр. 105, 2011 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  105
6. поддържат контакти с акредитираните в 
Република България дипломатически предста­
вителства на страните от съответния регион;
7. участват в провеждането на държавната 
политика по въпросите на българските общ­
ности зад граница;
8. координират и съдействат за развитие 
на сътрудничеството между правителството на 
Република България и регионите и провинци­
ите на държавите с федерално устройство от 
ресора на дирекцията;
9. осъществяват координация и оказват съ­
действие на други министерства и ведомства 
по отношение на международната им дейност 
и на двустранното сътрудничество и обмен със 
страните от ресора на дирекцията в различни­
те сфери от компетентността на съответното 
министерство или ведомство;
10. съгласувано със съответните министер­
ства и ведомства:
а) координират подготовката и подписването 
на споразумения и програми за сътрудничест­
во в областта на културата, образованието и 
науката с държавите от ресора на дирекцията 
и осъществяването на предвидените в тях ме­
роприятия;
б) участват в подготовката и провеждането 
на сесии на междуправителствени смесени ко­
мисии за икономическо, промишлено, търговско 
и техническо сътрудничество с държавите от 
съответния регион;
в) участват в подготовката и подписването 
на други двустранни споразумения на Република 
България със страните от съответния регион.
Чл. 32. (1) Генерална дирекция „Глобални 
въпроси“ подпомага министъра на външните 
работи и генералния директор по глобалните 
въпроси и правата на човека при формирането 
на политиката и реализирането на външнопо­
литическия интерес на Република България:
1. в Организацията на обединените нации 
(ООН) и в специализираните агенции към нея;
2. в Съвета на Европа;
3. по въпросите, свързани с правата на човека;
4. при участието на Република България в 
политиката на развитие и оказване на хума­
нитарна помощ.
(2) Генерална дирекция „Глобални въпроси“:
1. следи, обобщава и анализира тематичната 
информация по посочените в ал. 1 външнопо­
литически области;
2. разработва и предлага становища, позиции 
и програми за външнополитически действия 
на Република България в посочените в ал. 1 
външнополитически области.
Чл. 33. (1) Генералният директор по глобал­
ните въпроси и правата на човека ръководи 
дейността на Генерална дирекция „Глобални 
въпроси“.
(2) Генералният директор по глобалните 
въпроси и правата на човека координира и 
съгласува с компетентните министерства, 
ведомства и агенции политическите позиции, 
инициативи и други външнополитически дейст­
вия на Република България от компетентността 
на генералната дирекция.
(3) Генералният директор по глобалните 
въпроси и правата на човека наблюдава, коор­
динира дейността и възлага задачи на дирекции 
„ООН и сътрудничество за развитие“ и „Права 
на човека“.
(4) Генералният директор по глобалните 
въпроси и правата на човека наблюдава и ко­
ординира, в сферата на своята компетентност, 
дейността на Постоянните представителства 
на Република България при ООН в Ню Йорк, 
Женева и Виена, към ЮНЕСКО и към Съвета 
на Европа.
(5) Генералният директор по глобалните 
въпроси и правата на човека следи и съдейства 
за навременното и съдържателно информиране 
на другите генерални дирекции по актуалното 
развитие на проблематиката, наблюдавана и 
анализирана от генерална дирекция „Глобални 
въпроси“.
Чл. 34. Дирекция „ООН и сътрудничество 
за развитие“:
1. анализира, планира и координира полити­
ката на Република България в Организацията 
на обединените нации (ООН) и нейните орга­
ни, програми и фондове, в специализираните 
агенции към ООН, както и в другите между­
правителствени организации, международни 
конвенции и споразумения, които наблюдава;
2. изготвя, координира и предлага позиции 
и решения по политики за предотвратяване 
на конфликти, опазване на мира, борба срещу 
бедността, защита на човешките права, съхра­
няване на природата и природните ресурси и 
за противодействие на международната орга­
низирана престъпност;
3. координира с компетентните ведомства и 
съдейства за подготовката на участието на Ре­
публика България в мироопазващите операции 
и други мирни мисии на ООН; участва в про­
цеса по съгласуване и вземане на съответните 
решения в рамките на Четвъртия комитет на 
ОС на ООН и Специалния комитет на ОС по 
операциите по поддържане на мира;
4. анализира и следи изпълнението на ре­
золюциите на Съвета за сигурност, свързани 
с опазването на международния мир и сигур­
ност, включително налагането на санкции, и 
наблюдава изпълнението на други решения и 
ангажименти, поети в рамките на ООН и ор­
ганизациите от нейната система, като подготвя 
предложения до компетентните институции;
5. изготвя становища и позиции по въпро­
сите на социално-икономическото сътрудни­
чество, Целите на Хилядолетието за развитие, 
опазването на околната среда и измененията 
на климата, както и по други специфични 
въпроси, които се дискутират в органите от 
системата на ООН, в т. ч. Втория комитет на